**Príloha č. 3a Návrh Zmluvy**

**ZMLUVA č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa § 536 a nasl. zákona NR SR č. 513/1991 Zb. (Obchodného zákonníka) v znení neskorších predpisov

**Čl. 1**

**Zmluvné strany**

* 1. **Objednávateľ:**

###### Obchodné meno: Univerzitná nemocnica Martin

Sídlo: Kollárova 2, 036 59 Martin

V zastúpení: MUDr. Ivan Kocan, PhD., MHA – riaditeľ

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: IBAN SK84 8180 0000 0070 0028 1377

BIC/SWIFT: SPSRSKBAXXX

(ďalej len objednávateľ)

**Zhotoviteľ :** Obchodné meno: .............................................

Sídlo: .............................................

V zastúpení: .............................................

IČO: .............................................

DIČ: .............................................

IČ DPH: .............................................

Bankové spojenie: .............................................

Číslo účtu: .............................................

IBAN: .............................................

BIC/SWIFT: .............................................

Zápis v Obchodnom registri Okresného súdu ..............., oddiel ..............., vložka č. ...............

*Uviesť údaj, či zhotoviteľ je alebo nie je platcom DPH.*

(ďalej len zhotoviteľ )

zhotoviteľ a objednávateľ ďalej spoločne aj *„zmluvné strany“* alebo jednotlivo

*„zmluvná strana“*

* 1. Zmluvné strany uzatvárajú zmluvu na dodávku predmetu zmluvy „Nábytok -nezdravotnícky: Nábytok na mieru a kusový nábytok – časť č. 1“ (ďalej len „zmluva“), ktorej obstaranie je v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II**

**Predmet zmluvy**

* 1. Zhotoviteľ sa zaväzuje, že v súlade s Výzvou na predkladanie ponúk verejného obstarávania s názvom „Nábytok - nezdravotnícky: Nábytok na mieru a kusový nábytok“ a za podmienok dohodnutých v tejto zmluve, vo vlastnom mene a na vlastnú zodpovednosť zhotoví a dodá dielo objednávateľovi **časť č. 1 – Nábytok na mieru** v špecifikácii podľa **Prílohy č. 1**, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „nábytok“).

* 1. Súčasťou predmetu zmluvy je aj zameranie priestorov miesta dodávky, výroba, dodanie a montáž nábytku na mieru, odskúšanie funkčnosti dodaného tovaru, návodov na údržbu v slovenskom/českom jazyku vrátane zabezpečenia záručného servisu a dopravy na miesto určenia a ďalších nákladov, ktoré sa môžu vyskytnúť v súvislosti s plnením predmetu zmluvy a dopravy na miesto určenia.

2.3 Zhotoviteľ sa na základe tejto zmluvy zaväzuje dodať objednávateľovi predmet zmluvy

 a vykonať činnosti podľa odseku 2.2 tohto článku, previesť na objednávateľa vlastnícke

 právo k predmetu zmluvy. Súčasne sa zaväzuje objednávateľ prevziať predmet zmluvy

 a zaplatiť zaň zmluvne dohodnutú cenu podľa Čl. IV tejto zmluvy.

 **Čl. III**

**Termín a miesto dodania**

* 1. Miestom plnenia predmetu zmluvy je: Univerzitná nemocnica Martin, robotické pracovisko v pav. 6/1 UNM, Kollárova 2, 036 59 Martin.
	2. Zhotoviteľ sa zaväzuje, že predmet zmluvy zrealizuje do ..................... (*uchádzač doplní, max. do* 6 týždňov) od účinnosti tejto zmluvy.
	3. Dodávka sa považuje za splnenú dňom protokolárneho prevzatia predmetu zmluvy objednávateľom, v ktorom neboli uplatnené závady predmetu zmluvy, v zmysle Čl. VIII tejto zmluvy, v mieste dodania.
	4. Prevzatie dodávky potvrdí objednávateľ protokolárne v súlade s Čl. VIII tejto zmluvy.
	5. Podmienkou splnenia tohto záväzku je pripravenosť priestorov pre zameranie. Pripravenosťou priestorov sa rozumejú miestnosti s riadne ukončenými stavebnými prácami, dostatočne osvetlené, vykurované, s optimálnou vlhkosťou pre inštaláciu nábytku.

Objekt a všetky vnútorné komunikačné priestory musia byť prístupné pre nerušenú prepravu a montáž interiérových prvkov. Elektrickú energiu a sociálne priestory poskytne objednávateľ bez nároku na platenie.

* 1. V prípade, že priestory v dohodnutom termíne nebudú pripravené na montáž interiérových prvkov (vlhkosť prostredia, prebiehajúce stavebné a iné úpravy priestoru, príp. iné skutočnosti znemožňujúce montáž), termín plnenia sa určí po vzájomnej dohode zhotoviteľa a objednávateľa.

Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.

* 1. Zmluvné strany sa dohodli, že zhotoviteľ nie je v omeškaní s termínom dodania predmetu zmluvy, uvedeným v odseku 3.2 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane objednávateľa. V tomto prípade má zhotoviteľ právo na predĺženie termínu dodania predmetu zmluvy.
	2. Lehota plnenia začína plynúť nasledujúci deň po zverejnení tejto zmluvy v Centrálnom registri zmlúv Úradu vlády SR, t. j. odo dňa účinnosti zmluvy.

**Čl. IV**

**Cena**

* 1. Cena za predmet zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách v platnom znení.
	2. Cena zhotoviteľa za celý predmet zmluvy je stanovená ako výsledok verejného obstarávania s názvom „Nábytok – nezdravotnícky: Nábytok na mieru a kusový nábytok – časť č. 1“
	3. Súčasťou zmluvy je kalkulácia zmluvnej ceny, uvedená v Prílohe č. 1, ktorá tvorí neoddeliteľnú súčasť tejto zmluvy.
	4. Zmluvné strany dohodli cenu predmetu zmluvy nasledovne:

 Cena za celý predmet zmluvy v € bez DPH ....................

 Sadzba DPH v % ....................

 Cena za celý predmet zmluvy v € s DPH ....................

 (slovom....................................................................................................................... €)

 Uvedená cena je konečná.

* 1. V cene podľa odseku 4.4 tejto zmluvy je zahrnutá cena za celý predmet zmluvy špecifikovaný v čl. II tejto zmluvy vrátane DPH v súlade s platnými predpismi, vrátane zamerania priestorov miesta dodávky, výroby, dodania a montáže nábytku, odskúšania funkčnosti dodaného tovaru, návodov na údržbu v slovenskom/českom jazyku vrátane zabezpečenia záručného servisu a dopravy na miesto určenia a ďalších nákladov, ktoré sa môžu vyskytnúť v súvislosti s plnením predmetu zmluvy a dopravy na miesto určenia. K uvedenej cene nie je zhotoviteľ oprávnený účtovať žiadane ďalšie poplatky ani príplatky.
	2. Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.
	3. V prípade zmeny výšky DPH v priebehu realizácie dodávky predmetu zmluvy, bude jej výška upravená v zmysle platnej legislatívy.

**Čl. V**

**Platobné podmienky, fakturácia**

* 1. Cena za predmet zmluvy bude fakturovaná na základe preberacieho protokolu, v ktorom bude uvedený názov predmetu zmluvy v súlade s Čl. II, a ktorý bude podpísaný oboma zmluvnými stranami.
	2. Faktúra bude doručená objednávateľovi v troch výtlačkoch a bude obsahovať minimálne tieto údaje:
		1. označenie objednávateľa a  zhotoviteľa adresa, sídlo, IČO, DIČ, IČ DPH (a údaje podľa § 3a Obchodného zákonníka)
		2. miesto dodania a názov dodaného predmetu zmluvy,
		3. číslo zmluvy,
		4. číslo faktúry,
		5. dátum vystavenia, dátum dodania, dátum splatnosti faktúry,
		6. fakturovanú čiastku bez DPH, DPH a celkovo fakturovanú sumu,
		7. označenie peňažného ústavu, číslo účtu, IBAN, SWIFT,
		8. pečiatku a podpis oprávneného zástupcu zhotoviteľa,
		9. prílohou faktúry bude preberací protokol .
	3. Zmluvné strany sa dohodli, že zhotoviteľ je oprávnený vystaviť faktúru v sume podľa Čl. IV ods. 4.4 tejto zmluvy po dopravení predmetu zmluvy do miesta dodania v súlade s Čl. III ods. 3.1, 3.2,3.3,3.4 tejto zmluvy a uskutočnení ďalších činností súvisiacich s predmetom zmluvy v súlade s Čl. II tejto zmluvy, pričom faktúra bude splatná do 60 dní od jej vystavenia.
	4. Úhrada sa uskutoční bezhotovostným prevodom na účet objednávajúceho.
	5. Zhotoviteľ je oprávnený vystaviť faktúru najskôr v deň dokončenia a písomného odovzdania a prevzatia predmetu zmluvy objednávateľom. Zhotoviteľ je povinný vystaviť faktúru za dodanie predmetu zmluvy do 15 dní odo dňa jeho riadneho dodania, najneskôr však do piateho pracovného dňa v mesiaci nasledujúceho po mesiaci, v ktorom bol tovar riadne dodaný.

**Čl. VI**

**Záručná doba a zodpovednosť za vady**

* 1. Zhotoviteľ zodpovedá za to, že predmet zmluvy je dodaný v súlade s touto zmluvou a počas záručnej doby bude mať vlastnosti dohodnuté v tejto zmluve.
	2. Záruka začína plynúť dňom odovzdania predmetu zmluvy v súlade s Čl. VIII tejto zmluvy. Záručná doba je v trvaní ..................... (*uchádzač doplní, min. 24* *mesiacov*) mesiacov.
	3. Zmluvné strany sa dohodli, že pre prípad vady predmetu zmluvy počas záručnej doby, má objednávateľ právo požadovať a zhotoviteľ povinnosť odstrániť záručné vady.
	4. Cena za odstránenie zistených vád a nedostatkov počas trvania záručnej doby je zahrnutá v cene predmetu zmluvy.
	5. Objednávateľ sa zaväzuje, že reklamácie a vady predmetu zmluvy uplatní bezodkladne po ich zistení. Ohlásenie vady za objednávateľa oznámi zhotoviteľovi zodpovedná osoba na tel. číslo: .............................. alebo na e-mail: .................................. Zodpovedný pracovník zhotoviteľa je .............................. .
	6. V prípade, ak zhotoviteľ neodstráni reklamované vady v dohodnutej lehote alebo odmietne odstrániť reklamované vady, má objednávateľ právo zabezpečiť odstránenie reklamovaných vád prostredníctvom tretej osoby na náklady zhotoviteľa. Záruka zhotoviteľa podľa tejto zmluvy tým nie je dotknutá. Náklady, ktoré vzniknú objednávateľovi pri takto odstraňovaných vadách, vyfakturuje objednávateľ zhotoviteľovi samostatnou faktúrou, ktorú je povinný zhotoviteľ uhradiť najneskôr do 30 dní od jej doručenia.

**Čl. VII**

**Spolupôsobenie objednávateľa a zhotoviteľa**

 7.1 Zhotoviteľ vykoná činnosti, spojené s dodaním predmetu zmluvy na vlastnú zodpovednosť a v súlade s dohodnutými ustanoveniami tejto zmluvy, a zaväzuje sa dodať predmet zmluvy do miesta dodania riadne a včas, v množstve, kvalite a prevedení podľa podmienok uvedených v tejto zmluve.

7.2 Zhotoviteľ je povinný dodržiavať všeobecne záväzné predpisy vzťahujúce sa na vykonanie diela v zmysle tejto zmluvy, ustanovenia a podmienky stanovené v tejto zmluve a jej prílohách, v špecifikácii a zadávacích podmienkach objednávateľa. Na kvalitu predmetu zmluvy, dodané výrobky a spracovaný materiál sa vzťahujú príslušné normy a súčasná platná legislatíva SR.

* 1. Zhotoviteľ pred realizáciou zákazky zameria priestory dostavby a dodávaný nábytok bude prispôsobený skutkovému stavu.
	2. Zhotoviteľ prehlasuje, že si je vedomý, že nábytok dodávaný na základe tejto zmluvy je určený pre zdravotnícke zariadenie, teda do prevádzky náročnej na čistotu prostredia a bude ho nutné pravidelne čistiť a dezinfikovať chemickými prípravkami.

7.5 Objednávateľ sa zaväzuje užívať predmet zmluvy v súlade s pokynmi uvedenými v návode na obsluhu.

7.6 Objednávateľ sa zaväzuje uhradiť cenu uvedenú v čl. IV v ods. 4.4 tejto zmluvy za podmienok dohodnutých v čl. V ods. 5.3 tejto zmluvy.

**Čl. VIII**

**Odovzdanie a prevzatie predmetu zmluvy**

* 1. Zhotoviteľ odovzdá a objednávateľ preberie predmet zmluvy dodaný v súlade s touto zmluvou na základe preberacieho protokolu za podmienok uvedených v tomto článku.
	2. Splnením dodávky sa rozumie dátum odovzdania a prevzatia predmetu zmluvy do užívania. Predmet zmluvy sa považuje podľa tejto zmluvy za protokolárne odovzdaný a prevzatý, ak bol zhotoviteľom odovzdaný bez akýchkoľvek vád a nedorobkov a objednávateľom prevzatý od zhotoviteľa na základe písomného preberacieho protokolu s uvedením typu predmetu zmluvy podľa špecifikácie predmetu zmluvy a výrobného čísla (ak je relevantné), ktorý je podpísaný oboma zmluvnými stranami.

Za zhotoviteľa dielo odovzdá : vedúci montážny pracovník

Za objednávateľa dielo prevezme : určená osoba, ktorá je oprávnená konať v jeho mene na tento účel.

* 1. Súčasne zhotoviteľ odovzdá objednávateľovi pri dodávke predmetu zmluvy potrebnú užívateľskú dokumentáciu v slovenskom/českom jazyku a záručný list k predmetu zmluvy.
	2. Súčasťou dodávky predmetu zmluvy sú, v prípade, že sú potrebné, atesty, osvedčenia o akosti a kompletnosti jednotlivých predmetov zmluvy, certifikáty, resp. vyhlásenia o zhode ako aj ďalšia dokumentácia zhotoviteľa .
	3. Odmietnutie dodávky objednávateľom je možné vtedy, ak technické parametre dodaného predmetu zmluvy nezodpovedajú technickým parametrom uvedeným v ponuke, ak predmet zmluvy nebol zhotovený riadne, resp. vykazuje vady a nedorobky.

**Čl. IX**

**Zmluvné pokuty a odstúpenie od zmluvy**

* 1. Objednávateľ si môže voči zhotoviteľovi uplatniť zmluvnú pokutu:
		1. Vo výške 0,05% z celkovej zmluvnej ceny bez DPH za dodanie predmetu zmluvy uvedenej v čl. IV ods. 4.4 tejto zmluvy za každý deň omeškania a to od prvého dňa omeškania s odovzdaním predmetu zmluvy podľa čl. III. ods. 3.2 tejto zmluvy až do jeho prevzatia objednávateľom. Za prvý deň sa považuje, deň nasledujúci po dni, kedy mal byť predmet zmluvy dodaný.
		2. V prípade realizačnej neschopnosti zhotoviteľa vo výške 5% z dohodnutej ceny predmetu zmluvy uvedenej v čl. IV v ods. 4.4 tejto zmluvy.
	2. Splnením záväzku zhotoviteľa zaplatiť objednávateľovi zmluvnú pokutu nezanikajú povinnosti zhotoviteľa , ktorých plnenie je zabezpečené dohodou o zmluvnej pokute.
	3. V prípade omeškania objednávateľa s úhradou faktúry si zhotoviteľ môže uplatniť úrok z omeškania v súlade s ust. nariadenia vlády č. 21/2013 Z. z. v platnom znení.
	4. Zmluvnou pokutou nie je dotknutý nárok na náhradu škody. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostávajú v platnosti aj po uplynutí platnosti tejto zmluvy.
	5. Zhotoviteľ je oprávnený odstúpiť od zmluvy v prípade, že objednávateľ preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve.
	6. Objednávateľ môže od tejto zmluvy odstúpiť v prípade podstatného porušenia zmluvy zo strany zhotoviteľa, ktorým sa rozumie najmä:
		1. nedodržanie kvality predmetu plnenia,
		2. ak technické parametre predmetu zmluvy nezodpovedajú technickým parametrom uvedeným v ponuke,
		3. realizačná neschopnosť zhotoviteľa alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť zhotoviteľa realizovať dodanie predmetu zmluvy,
		4. akéhokoľvek porušenia povinností zhotoviteľa podľa tejto zmluvy.
	7. Objednávateľ je tiež oprávnený odstúpiť od zmluvy:
		1. ak zhotoviteľ, jeho subdodávatelia a subdodávatelia podľa osobitného predpisu neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z. z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,
		2. ak si subdodávatelia, ktorí musia byť zapísaní v registri ani v dodatočne primeranej lehote určenej zhotoviteľom nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,
		3. ak v súlade so zákonom č. 315/2016 Z. z. v platnom znení registrujúci orgán rozhodne o výmaze zhotoviteľa z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si objednávateľ z dôvodu ekonomickej výhodnosti neuplatní zmluvnú pokutu,
		4. ak sa po uzavretí zmluvy stala konečným užívateľom výhod zhotoviteľa, jeho subdodávateľa alebo subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá,
		5. v ďalších prípadoch uvedených v zákone č. 343/2015 Z. z. o verejnom obstarávaní.
	8. Ustanovenia bodov 9.7.1 až 9.7.4 je objednávateľ oprávnený využiť v prípade, ak zhotoviteľ, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z. z. v platnom znení.
	9. Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.
	10. Ak si subdodávatelia zhotoviteľa podľa čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), zhotoviteľ zaplatí objednávateľovi zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.
	11. Ak registrujúci orgán rozhodne o výmaze zhotoviteľa z registra podľa ust. § 12 zákona č. 315/2016 Z. z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a zhotoviteľ z dôvodu ekonomickej výhodnosti nevyužil právo odstúpiť od zmluvy podľa bodu 9.7 tejto zmluvy, zhotoviteľ zaplatí objednávateľovi zmluvnú pokutu vo výške 10 000,- €.
	12. Ak zo strany zhotoviteľ, resp. subdodávateľa nie je splnená povinnosť podľa § 11 ods. 2 zák. č. 315/2016 Z. z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je objednávateľ ako účastník zmluvy v omeškaní, ak z tohto dôvodu nebude plniť, čo mu ukladá zmluva.
	13. Ustanovenia 9.10, 9.11 a 9.12 sa vzťahujú len na zhotoviteľa, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z. z. v platnom znení.
	14. Zhotoviteľ sa zaväzuje, že bez písomného súhlasu objednávateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany zhotoviteľa tretej osobe bez súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci súhlas MZ SR. V prípade porušenia tejto povinnosti je zhotoviteľ povinný uhradiť objednávateľovi zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vzťahujúci sa na pohľadávku vyplývajúcu z takejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
	15. Zmluvné strany sa dohodli, že zhotoviteľ neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je zhotoviteľ povinný uhradiť objednávateľovi zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Čl. X**

**Subdodávatelia a osobitné povinnosti zhotoviteľa**

10.1 Zhotoviteľ pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.

* 1. K zmene subdodávateľa môže dôjsť len po odsúhlasení zmeny objednávateľom. Zhotoviteľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov podľa ods. 10.1 tohto článku zmluvy. Objednávateľ zašle písomné stanovisko (súhlas/nesúhlas) zhotoviteľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle ods. 10.1, bude ním predložené vyhlásenie o detailnom oboznámení sa s predmetom zmluvy a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení.
	2. Zhotoviteľ sa zaväzuje na požiadanie objednávateľa predložiť mu všetky zmluvy, ktoré má uzavreté so subdodávateľmi.
	3. Využitím subdodávateľov nie je dotknutá zodpovednosť zhotoviteľa za plnenie predmetu zmluvy. Zhotoviteľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.
	4. Zhotoviteľ a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z. z. v platnom znení.
	5. V prípade, ak objednávateľ zistí, že subdodávateľ nie je zapísaný v registri, vyzve zhotoviteľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby zhotoviteľ navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Záverečné ustanovenia**

* 1. Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi Slovenskej republiky.
	2. Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami.
	3. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.
	4. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.
	5. Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za originál, z ktorých po podpise sú dve určené pre objednávateľa a dve pre zhotoviteľa.
	6. Táto zmluva nadobúda platnosť dňom jej podpísania oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv na portáli Úradu vlády SR.
	7. Zhotoviteľ súhlasí so zverejnením zmluvy v Centrálnom registri zmlúv na portáli Úradu vlády SR v plnom rozsahu.
	8. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

**Príloha č. 1 zmluvy – Špecifikácia parametrov predmetu zmluvy vrátane kalkulácie zmluvnej ceny**

**Príloha č. 2 zmluvy – Zoznam subdodávateľov**

V Martine, dňa: .................................... V .......................... , dňa: ......................

**Za UNM: Za zhotoviteľa :**

Meno: MUDr. Ivan Kocan, PhD., MHA Meno: .................................................

Funkcia: riaditeľ UNM Funkcia: ..................................................

Podpis: ...................................... Podpis: ..................................................

# Príloha č.1 zmluvy: Špecifikácia parametrov predmetu zmluvy vrátane kalkulácie zmluvnej ceny

Názov predmetu zákazky: **Nábytok – nezdravotnícky: Nábytok na mieru a kusový nábytok – časť č. 1 Nábytok na mieru**

**Predmet zákazky musí spĺňať nasledujúce minimálne technické parametre:**

* požaduje sa dodať nový, nepoužívaný a nerepasovaný tovar

Predmetom zákazky je dodanie a montáž nábytku na mieru vrátane zamerania priestorov miesta dodávky, výroby, odskúšania funkčnosti a prevádzkyschopnosti dodaného tovaru, odovzdania návodov na údržbu v slovenskom/českom jazyku, vrátane zabezpečenia záručného servisu a dopravy na miesto určenia a ďalších nákladov, ktoré sa môžu vyskytnúť v súvislosti s plnením predmetu zákazky pre potreby robotického pracoviska v pav, 6/1 UNM (ďalej a len ,,predmet zákazky“ alebo „tovar“).

Nábytok na mieru (časť č. 1) tvorí zostava 1 pre izbu na pozákrokové sledovanie, zostava 2 pre predoperačnú miestnosť, zostava 3 pre anestézu inštrumentárky a zostava 4 pre čistý sterilný sklad.

Nábytok na mieru bude používaný denne a je určený pre zdravotnícke zariadenie, teda do prevádzky náročnej na čistotu prostredia a bude ho nutné pravidelne čistiť a dezinfikovať chemickými prípravkami.

|  |  |  |  |  |  |  |  |
| --- | --- | --- | --- | --- | --- | --- | --- |
| ***P.č.*** | ***Názov*** | ***Rozmery (mm)*** | ***Počet/ks*** | **Vlastný návrh na plnenie predmetu zákazky:** | **Obchodný názov, resp. typové označenie** | **JC v € bez DPH** | **Spolu v € bez DPH** |
| **Z1** | **Izba na pozákrokové sledovanie** |  |  |  |  |  |  |
|  | Spodná skrinka so vsadeným nezer. umývadlom (viď poznámka) | 600/600/850 | 1 |  |  |  |  |
|  | Spodná skrinka 2-dverová, policová | 800/600/850 | 1 |  |  |  |  |
|  | Spodná skrinka so zabudovanou chladničkou | 680/600/850 | 1 |  |  |  |  |
|  | Vrchná pracovná doska | 2080 | 1 |  |  |  |  |
|  | Horná skrinka dvojdvierková | 600/300/600 | 1 |  |  |  |  |
|  | Horná skrinka dvojdvierková | 800/300/600 | 1 |  |  |  |  |
| **Z2** | **Predoperačná miestnosť** |  |  |  |  |  |  |
|  | Horná skrinka dvojdvierková | 680/300/600 | 1 |  |  |  |  |
|  | Spodná skrinka so vsadeným nerez. umývadlom (viď poznámka) | 600/600/850 | 1 |  |  |  |  |
|  | Spodná skrinka 2-dverová, policová | 600/600/850 | 1 |  |  |  |  |
|  | Spodná skrinka 1-dverová, policová | 340/600/850 | 1 |  |  |  |  |
|  | Vrchná pracovná doska | 1540 | 1 |  |  |  |  |
|  | Horná skrinka dvojdvierková | 600/300/600 | 2 |  |  |  |  |
|  | Horná skrinka jednodvierková | 340/300/600 | 1 |  |  |  |  |
| **Z3** | **Anestéza inštrumentárky** |  |  |  |  |  |  |
|  | Spodná skrinka 2-dverová, policová | 800/600/850 | 1 |  |  |  |  |
|  | Spodná skrinka 2-dverová, policová | 600/600/850 | 1 |  |  |  |  |
|  | Vrchná pracovná doska | 1400 | 1 |  |  |  |  |
|  | Horná skrinka dvojdvierková | 800/300/600 | 1 |  |  |  |  |
|  | Horná skrinka dvojdvierková | 600/300/600 | 1 |  |  |  |  |
| **Z4** | **Čistý sterilný sklad** |  |  |  |  |  |  |
|  | Spodná skrinka 2-dverová, policová | 600/600/850 | 3 |  |  |  |  |
|  | Vrchná pracovná doska | 1800 | 1 |  |  |  |  |
|  | Horná skrinka dvojdvierková | 600/300/600 | 3 |  |  |  |  |
|  | **Cena celkom v € bez DPH** |  |  |  |  |  |  |
|  | Náklady na dopravu celkom v € bez DPH |  |
|  | Náklady na montáž celkom v € bez DPH |  |
|  | Cena za celý predmet zákazky v € bez DPH |  |
|  | Sadzba DPH v % |  |  |  |  |  |  |
|  | **Cena za celý predmet zákazky v € s DPH** |  |  |  |  |  |  |

Pozn.: Pri položkách „Spodná skrinka so vsadeným nerez. umývadlom“ u zostáv Z1, Z2 zabezpečí vsadenie umývadla dodávateľ (zhotoviteľ) predmetu zákazky, pričom samotné umývadlo dodá verejný obstarávateľ (objednávateľ).

Podrobná technická špecifikácia predmetu zákazky je uvedená v *Opise predmetu zákazky* súťažných podkladov.

*Verejný obstarávateľ si vyhradzuje právo odchýlky jednotlivých rozmerov v rozsahu +/- 5 % bez vplyvu na jednotkovú cenu predmetnej položky rozpočtu.*

**Príloha č. 2 zmluvy – Zoznam subdodávateľov:**

*Identifikácia zhotoviteľa*

Obchodný názov: .....................................

Sídlo: .....................................

IČO: .....................................

Štatutárny zástupca: .....................................

Týmto vyhlasujeme, že na realizácii predmetu zákazky: „Nábytok – nezdravotnícky: Nábytok na mieru a kusový nábytok – **časť č. 1** **Nábytok na mieru**“

- sa nebudú podieľať žiadni subdodávatelia a celý predmet bude vykonaný vlastnými kapacitami.\*

- sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| Obchodný názov a sídlo subdodávateľa | Predmet subdodávky | Rozsah subdodávky (%) | Rozsah subdodávky (EUR, bez DPH) | IČO, DIČ, IČ DPH | Osoba oprávnená konať za subdodávateľa |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Zhotoviteľ zároveň vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

Dátum: .....................................

Miesto podpisu: .....................................

Meno osoby, oprávnenej konať za zhotoviteľa: .....................................

Podpis: .....................................

*\* zhotoviteľ vyberie jednu z možností*